stanford-oval/wikipedia huggingface dataset:
จีระพันธ์ วีระพงษ์
เข้าวงการ

ต่อมาเมื่อครอบครัวที่พอมีพอกินของเขา (เคยมีเรือยนต์ เรือเมล์ ) ถูกโกง และหมดเนื้อหมดตัว เมื่อเรียนจบโรงเรียนภาคบังคับ (ประถม) จีระพัน วีระพงษ์ ก็ออกมาหางานทำ โดยเขาทำงานมาหลากหลาย รวมทั้งการเป็นเด็กขายขนมปัง เด็กเสิร์ฟ และพออายุ 15 ก็มาเป็นกระเป๋ารถเมล์ โดยเมื่อครั้งที่เป็นกระเป๋ารถเมล์ เมื่อมีงานชุมนุมรื่นเริงในหมู่เพื่อนฝูงที่ทำงานด้วยกัน เขาก็มักเป็นต้นเสียงในการร้องเพลงในกลุ่มเสมอ ในช่วงนั้น เขาได้ลองไปสมัครร้องเพลงในรายการเลียนแบบดารา โดยการร้องเพลงเลียนแบบแนวเสียงของระพิน ภูไท ที่โทรทัศน์ช่อง 3 ปรากฏว่า ตกรอบแรก
ต่อมาเมื่ออายุ 17 ลูกพี่ที่ขับรถเมล์มองเห็นแววดัง จึงพาเขามาฝากกับวงดนตรี โดยเริ่มต้นกับวงเทวัญ ขวัญพนา แถวห้วยขวาง  ซึ่งที่นี่เขาทั้งเป็นนักร้องและมือกลอง จากนั้นก็มาอยู่กับวงกาสะลอง ซึ่งเป็นวงคอมโบ้ ต่อมาเมื่ออายุ 19  ปีก็ย้ายมาจับงานจัดรายการอยู่ที่สถานีวิทยุยานเกราะแถวบางกระบือ  และกลับไปเป็นนักร้อง ก่อนจะเลิก และหันไปทำขนมขาย ก่อนที่จะย้ายมาอยู่กับวงบรรจบ เจริญพร ซึ่งที่นี่เขาได้เจอกับครูฉลอง ภู่สว่าง ครูเพลงชื่อดัง ครูฉลองเห็นแววดังของเขาจึงแต่งเพลงให้ 5 เพลง และพาไปบันทึกเสียงเมื่อ 7 พ.ค. 2515 โดยหนึ่งในเพลงชุดแรกของเขาก็คือเพลง ” คุณนายใจบุญ “ หลังจากที่เชียร์อยู่กว่า 4 เดือน พอถึงเดือนตุลาคม จีระพันธ์ วีระพงษ์ ก็แจ้งเกิดในวงการลูกทุ่งอย่างเต็มภาคภูมิกับเพลงคุณนายใจบุญ ซึ่งเจ้าตัวบอกว่าเพลงนี้ดังได้ เพราะเป็นเพลงต่อเนื่องจากเพลงคุณนายโรงแรม ของระพิน ภูไท ที่ครูฉลองแต่ง และดังมาก่อนแล้ว
หลังเพลงดัง และผู้ฟังอยากเห็นหน้าค่าตา จีระพันธ์ วีระพงษ์ จึงได้ตั้งวงออกรับงานแสดงทั่วไป ซึ่งก็ได้รับความนิยมอย่างมาก จากนั้นก็ตั้งหน้าตั้งแต่ผลิตผลงานเพลงดังออกมามากมาย โดยในยุคแรกเป็นผลงานของครูฉลองเป็นหลัก ในยุคต่อมาก็ได้เพลงของครูชลธี ธารทอง มาเสริม เขาทำวงอยู่ 7 ปี เมื่อความนิยมเริ่มเสื่อม เขาก็ยุบวงเมื่อปี 2522
หลังยุบวง

ในยุคที่วงการลูกทุ่งซบเซาขนาดหนัก จีระพันธ์ วีรพงษ์ ก็หันไปจับงานร้านอาหาร – คาเฟ่ อยู่ 2 ปี ก็เลิก จากนั้นก็หยิบเพลงเก่ามาบันทึกเสียงใหม่ให้กับบริษัทนิธิทัศน์โปรโมชั่นอยู่ 2 ชุด และเมื่อวงการเพลงเริ่มฟื้นจากเพลง “สมศรี” ของยิ่งยง ยอดบัวงาม กลุ่มนักร้องลูกทุ่งยุคก่อน ซึ่งหนึ่งในจำนวนนั้น ก็มีจีระพันธ์ วีรพงษ์ รวมอยู่ด้วย ก็พยายามที่จะให้นักร้องรุ่นเก่าได้กลับสู่วงการ แต่ด้วยจุดอ่อนหลายประการ พวกเขาจึงออกมาในรูปของการนำเพลงเก่ามาทำเป็นจังหวะรำวงสนุกสนาน และรวมกันร้องทีละหลายคน โดยให้ชื่องานชุดนี้ว่า “บุญหลาย” โดยให้เหตุผลว่า การที่พวกเขาโด่งดังและอยู่รอดจนถึงทุกวันนี้ก็เพราะว่าต่างคนต่างก็มีบุญหลายกันทุกคน งานเพลงชุดบุญหลายถูกผลิตออกมารวม 3 ชุด และเมื่อผู้ฟังเริ่มต้อนรับนักร้องเก่ากลับมา จากนั้นต่างคนก็กระจัดกระจายกันไปผลิตผลงานของตนเองอีกครั้ง ซึ่งก็รวมถึงวีระพันธ์ วีระพงษ์ ด้วย จีระพันธ์ วีรพงษ์ บอกว่าเสื้อลายดอก แบบที่นิยมใส่กันในช่วงสงกรานต์ปัจจุบัน มาจากอิทธิพลของชุดบุญหลาย
ผลงานเพลงดัง

ไก่นาตาฟาง
มาดามดิงดอง
โห่....กำนัน
คุณนายใจบุญ
เมษาเศร้า
รักเธอไม่ได้
ขอพบเธอเพียงครึ่งนาที
เจ้าซินอนกอดไผ๋
ฝากใจไว้ที่พิษณุโลก
ยิ้มระดับโลก
แท็กซี่ป้ายเหลือง
ขาอ่อนเงินล้าน
ผู้หญิงใจดำ
กลัวกรุงเทพฯ
คนจนไม่หวาน
บ๊ายบายผู้หญิง
เจ้าทึม
หัวใจชั่ว
ซึมๆโซๆ
ภาพยนตร์

อ้อนรักแฟนเพลง (2533)
สัตว์มนุษย์ (2519)
ปัจจุบัน

จีระพันธ์ วีระพงษ์ ยังคงผลิตผลงานออกมาอยู่บ้าง รวมทั้งรับงานร้องเพลงตามที่ได้รับเชิญ นอกจากนั้นก็ยังทำสวนผลไม้ด้วย
งูเขียวหางไหม้

| งูเขียวหางไหม้ |
| --- | --- |

งูเขียวหางไหม้ไม่ทราบชนิด (Trimeresurus sp.)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Serpentes
วงศ์:: Viperidae
วงศ์ย่อย:: Crotalinae
สกุล:: Trimeresurus Lacépède, 1804

ชนิด
 35 ชนิด (โดยประมาณ)
ชื่อพ้อง
 Trimeresurus Lacépède, 1804  Craspedocephalus  Kuhl & van Hasselt, 1822  Trimeresura - Fleming, 1822  Craspedocephalus - Gray, 1825  Megaera Wagler, 1830  Atropos Wagler, 1830  Trimesurus - Gray, 1842
สำหรับงูเขียวจำพวกอื่น ดูที่: งูเขียว
งูเขียวหางไหม้ เป็นงูที่อยู่ในสกุล Trimeresurus ในวงศ์งูแมวเซา (Viperidae)
มีรูปร่างโดยรวม คือ มีหัวยาวมนใหญ่เป็นรูปสามเหลี่ยม คอเล็ก ตัวอ้วนสั้น ปลายหางมีสีแดง ลำตัวมีสีเขียวอมเหลืองสด บางตัวมีสีเขียวอมน้ำเงิน หางสีแดงสด บางตัวมีหางสีแดงคล้ำเกือบเป็นสีน้ำตาล อันเป็นที่มาของชื่อ จัดเป็นงูพิษอ่อน ผิดไปจากงูสกุลหรือชนิดอื่นในวงศ์เดียวกัน โดยผู้ที่ถูกกัดจะไม่ถึงกับเสียชีวิต นอกจากเสียแต่ว่ามีโรคหรืออาการอื่นแทรกแซง โดยผู้ที่ถูกกัดจะมีอาการปวดอย่างรุนแรงทันทีที่ถูกกัด แล้วค่อย ๆหายใน 5-6 ชั่วโมง บริเวณที่ถูกกัดจะบวมอย่างรวดเร็วในระยะ 3-4 วันแรก จากนั้นจะค่อย ๆ ยุบบวมในเวลา 5-7 วัน อาจจะมีเลือดออกจากรอยเขี้ยว แต่ไม่มาก หากมีอาการมากกว่านี้ถือว่าเป็นอาการหนัก
เป็นงูที่เลื้อยช้า ๆ ไม่รวดเร็ว มีนิสัยดุและฉกกัดเมื่อเข้าใกล้ ชอบอาศัยตามซอกชายคา, กองไม้, กระถางต้นไม้, กอหญ้า ออกหากินในเวลากลางคืนทั้งบนต้นไม้  และตามพื้นดินที่มีหญ้ารก ๆ โดยกิน นก, จิ้งจก, ตุ๊กแก, สัตว์ฟันแทะ รวมถึงสัตว์สะเทินบกสะเทินน้ำต่าง ๆ เป็นอาหาร ขณะเกาะนอนบนกิ่งไม้ จะใช้ลำตัวและหางรัดพันยึดกับกิ่งไม้ไว้  โดยปกติ เป็นงูที่ออกลูกเป็นตัวครั้งละประมาณ 8-12 ตัว แต่ก็มีบางชนิดเหมือนกันที่ออกลูกเป็นไข่
พบกระจายพันธุ์ทั่วไปในภูมิภาคเอเชียใต้และเอเชียตะวันออกเฉียงใต้ จนถึงหมู่เกาะแปซิฟิก พบประมาณ 35 ชนิด ในประเทศไทย พบชุกชุมในภาคกลางและภาคตะวันออก เช่น งูเขียวหางไหม้ท้องเหลือง (T. trigonocephalus), งูเขียวหางไหม้ลายเสือ (T. purpureomaculatus), งูหางแฮ่มกาญจน์ (T. kanburiensis), งูปาล์ม (T. puniceus) เป็นต้น โดยมีชนิดที่ค้นพบใหม่ คือ งูเขียวหางไหม้ภูเก็ต (T.  phuketensis) ที่พบในป่าดิบชื้น ในจังหวัดภูเก็ต เมื่อเดือนตุลาคม พ.ศ. 2552
แหล่งข้อมูลอื่น

งูเขียวหางไหม้ เก็บถาวร 2016-03-04 ที่ เวย์แบ็กแมชชีน
ข้อมูลที่เกี่ยวข้องกับ Trimeresurus ที่วิกิสปีชีส์
ชะมดแผง

| ชะมดแผง |
| --- | --- |

ภาพวาดชะมดแผงหางปล้อง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Viverridae
วงศ์ย่อย:: Viverrinae
สกุล:: Viverra Linnaeus, 1758

ชนิด
 4 ชนิด (ดูในเนื้อหา)
ชะมดแผง  เป็นสกุลของชะมดสกุลหนึ่ง ใช้ชื่อสกุลว่า Viverra
มีลักษณะคล้ายกับชะมดหรืออีเห็นทั่วไป มีลักษณะเด่น คือ ที่อุ้งตีนมีนิ้วทั้งหมด 5 นิ้ว โดยที่หัวแม่เท้ามีขนาดเล็กมากจนดูเหมือนมี 4 นิ้ว เมื่อประทับลงบนพื้นดิน จะมีรอยเท้าเพียง 4 นิ้ว เนื่องจากหากินบนพื้นดินเป็นหลัก และมีขนาดใหญ่กว่าของอีเห็น อีกทั้งที่ขนบริเวณสันหลังจรดปลายหางมีลักษณะเป็นแผงขนสีดำ พาดยาวตั้งแต่สันคอไปตามแนวสันหลัง ซึ่งเวลาตกใจหรือต้องการข่มขู่ผู้รุกรานจะยกแผงขนหลังนี้ให้ตั้งชันได้ อันเป็นที่มาของชื่อสามัญที่ใช้เรียกขาน ส่วนหางจะเป็นลายปล้อง ๆ
เป็นชะมดขนาดใหญ่ หากินตามพื้นดินมากกว่าบนต้นไม้ และักินสัตว์เล็ก ๆ  เช่น หนู, กระรอก หรือ กบ, เขียด มากกว่ากินผลไม้หรือลูกไม้
พบกระจายพันธุ์ทั่วไปในอนุทวีปอินเดียและเอเชียอาคเนย์ทั้งส่วนที่เป็นแผ่นดินใหญ่ และเกาะต่าง ๆ ไปจนถึงเอเชียตะวันออก พบได้ในประเทศไทย 2 ชนิด
การจำแนก

Viverra civettina Blyth, 1862 – (ชะมดแผงจุดใหญ่)
Viverra megaspila Blyth, 1862  –  (ชะมดแผงหางดำ-พบได้ในประเทศไทย)
Viverra tangalunga Gray, 1832 – (ชะมดมลายู)
Viverra zibetha Linnaeus, 1758 – (ชะมดแผงหางปล้อง-พบได้ในประเทศไทย)
Viverra leakeyi Leakey, 1982 – (ชะมดลีกคี, ชะมดยักษ์-สูญพันธุ์ไปแล้วในยุคเพลสโตซีน)
รูปภาพ

ลักษณะอุ้งตีนและนิ้วของชะมดแผง
ขนแผงหลังของชะมดแผงหางปล้อง
ชะมดแผงไม่ทราบชนิดที่เกาะซูลาเวซี
แหล่งข้อมูลอื่น

ข้อมูลที่เกี่ยวข้องกับ Viverra ที่วิกิสปีชีส์
ดิสมีนส์วอร์ (เพลงนิกเคลแบ็ก)

ดิสมีนส์วอร์ เป็นซิงเกิลที่ 3 ของวงดนตรีร็อกชาวแคนาดาในอัลบั้มสตูดิโอส์ที่ 7 ของนิกเคลแบ็ก คือ เฮียแอนด์นาวน์ โดยออกจำหน่ายในซิงเกิลวิทยุในประเทศเยอรมนี เมื่อวันที่ 10 พฤศจิกายน ค.ศ. 2011]] และออกจำหน่ายในซิงเกิลวิทยุในประเทศสหรัฐอเมริกา ในวันที่ 14 กุมภาพันธ์ [[ค.ศ. 2012 หลังภาพวิดีโอถูกโพสต์ใน นิกเคลแบ็กทีวี บนยูทูบ มิวสิกวิดีโอนี้ถูกช็อดสำหรับซิงเกิล นอกจากนั้นยังใช้เป็นเพลงธีมอย่างเป็นทางการกับศึกดับเบิลยูดับเบิลยูอี อิลิมิเนชั่น แชมเบอร์ (2012)
ชาร์ต

| อันดับ (2012) | ยอด สูงสุด |
| --- | --- |
Canadian Active Rock: 7
UK Singles (The Official Charts Company): 24
UK Rock (The Official Charts Company): 1
US Rock Songs (Billboard) : 18
US Hot Mainstream Rock Tracks (Billboard): 6
ซังซุง

ซังซุง ( ทิเบต: ཞང་ཞུང, ไวลี: zhang zhung, พินอินทิเบต: xang xung) เป็นอาณาจักรโบราณในแถบทิเบต มีใจกลางอยู่ที่งารี ในบันทึกสมัยราชวงศ์ถังยังมีการใช้อีกชื่อเรียกว่า "หยางถง" (羊同)
อาณาจักรโบราณซังซุงก่อตั้งขึ้นในช่วงยุคเหล็ก ระหว่าง 1500 ปีก่อนคริสตกาลไปจนถึงศตวรรษที่ 1 และล่มสลายลงเพราะถูกพิชิตโดยจักรวรรดิทิเบตในปี ค.ศ. 644
จุดกำเนิด

ตามตำนานของศาสนาเพินที่มีต้นกำเนิดในพื้นที่ซังซุงนั้น เดิมทีโลกนี้เป็นไข่ขนาดใหญ่ เปลือกไข่กลายเป็นภูเขาศักดิ์สิทธิ์สีขาว ไข่ขาว กลายเป็นทะเล และไข่แดงกลายมาเป็นไข่ขนาดกลาง 18 ฟอง แล้วจึงกลายมาเป็นต้นกำเนิดของสัตว์ชนิดต่าง ตามตำนานในพุทธศาสนาแบบทิเบตได้บอกถึงที่มาของชนชาติทิเบตไว้ว่าเป็นลูกหลานของลิงแสมและรากษสที่แต่งงานกัน
ประวัติศาสตร์

ชาวซังซุงนั้นเป็นต้นกำเนิดของศาสนาบอน และมีภาษาซังซุงที่มีอักษรมาร์เชนเป็นเอกลักษณ์ของตัวเองตามตำนานเล่าว่าผู้นำเผ่าซังซุงคนแรกชื่อว่าเซ็นรับ (ทิเบต: གཤེན་རབ་, ไวลี: gShen rab, พินอินทิเบต: xen rab) บ้างก็บอกว่าเซ็นรับเป็นพรรพบุรุษของชาวทิเบตประมาณ 200 ปี หรือสักห้ารุ่นก่อนนับจากยาชีแจ็นโปผู้เป็นต้นราชวงศ์ยาร์ลุงของชาวทิเบต ซึ่งก็คือช่วงประมาณ 4 ศตวรรษก่อนคริสตกาล
หลังจากการเรืองอำนาจของจักรวรรดิทิเบตชาวซังซุงก็ค่อย ๆ เสื่อมถอยลง กษัตริย์องค์สุดท้ายของซังซุงได้ขอแต่งงานกับน้องสาวของซงแจ็นกัมโปจึงทำให้กลายเป็นพันธมิตรกัน แต่ความสัมพันธ์ของทั้งสองฝ่ายกลับเลวร้ายลงเรื่อยๆ สุดท้ายแล้วซงแจ็นกัมโปได้สั่งปราบซังซุงในปี 642 จนล่มสลายลงแล้วกลายมาเป็นส่วนหนึ่งของจักรวรรดิทิเบต
ดวิซและโดมีโน

| Deuce 'n Domino |
| --- | --- |

ทีม
สมาชิก: Deuce Domino Cherry (manager) Maryse (manager)
ฉายา: Deuce 'n Domino The Untouchables The Throwbacks
ส่วนสูง: Deuce: 6 ฟุต 1 นิ้ว (1.85 เมตร) Domino: 6 ฟุต 1 นิ้ว (1.85 เมตร)
น้ำหนัก รวม: 465 lb (211 kg)
มาจาก: The Other Side of the Tracks
เปิดตัว: January 2006
แตกกลุ่ม: June 20, 2008
ช่วงที่ ปรากฏตัว: 2006-2008
สมาคม: DSW OVW WWE
ดวิซและโดมีโน (Deuce 'n Domino) เป็นแท็กทีมสังกัดเวิลด์เรสต์ลิงเอ็นเตอร์เทนเมนต์(WWE) สมาชิกประกอบด้วย ดวิซ และโดมีโน อดีตแชมป์แท็กทีม WWEร่วมกัน 1สมัย
แชมป์และรางวัล

Deep South Wrestling
Deep South Tag Team Championship (1 time)
Ohio Valley Wrestling
OVW Southern Tag Team Championship (3 times)
World Wrestling Entertainment
WWE Tag Team Championship (1 time)
แหล่งข้อมูลอื่น

Online World of Wrestling profile เก็บถาวร 2008-02-28 ที่ เวย์แบ็กแมชชีน
Deuce's archived WWE profile
Domino's archived WWE profile
Cherry's archived WWE profile
Maryse's WWE profile
| ด ค กรายชื่อแชมป์โลกแท็กทีม WWE |
| --- | --- |
ยุค2000:  เคิร์ต แองเกิล และ คริส เบนวา  เอดจ์ และ เรย์ มิสเตริโอ  โลสเกร์เรโรส์ (เอ็ดดี เกร์เรโร และ ชาโว เกร์เรโร)  เดอะเวิลส์เกรตเทสต์แท็กทีม (เชลตัน เบนจามิน และ ชาร์ลี ฮาส)  เอ็ดดี เกร์เรโร และ ทาจิริ  เดอะแบแชมบรอเธอส์ (ดัก แบแชม และ แดนนี แบแชม)  ริกิชิ และ สก็อตตี ทู ฮอตตี  ชาร์ลี ฮาส และ ริโก  เดอะ ดัดลีย์ บอยซ์ (บับบา เรย์ และ ดี-วอน)  บิลลี คิดแมน และ พอล ลอนดอน  เค็นโซ ซูซูกิ และ เรเน ดูปรี  ร็อบ แวน แดม และ เรย์ มิสเตริโอ  เอ็ดดี เกร์เรโร และ เรย์ มิสเตริโอ  เอ็มเอ็นเอ็ม (โจอี เมอร์คิวรี และ จอห์นนี ไนโตร)  เดอะลีเจียนออฟดูม (แอนิมอล และ ไฮเดนไรช์)  บาทิสตา และ เรย์ มิสเตริโอ  พอล ลอนดอน และ ไบรอัน เคนดริก  ดวิซ และ โดมีโน  มอนเทล วอนเทเวียส พอร์เตอร์ และ แมต ฮาร์ดี  จอห์น มอร์ริสัน และ เดอะมิซ  เคิร์ต ฮอว์กินส์ และ แซก ไรเดอร์  เดอะโคลอนส์ (การ์ลิโต และ ปริโม)  เอดจ์ และ คริส เจริโค  เจริ-โชว์ (คริส เจริโค และ บิ๊กโชว์)  ดี-เจเนอเรชันเอ็กซ์ (ทริปเปิลเอช และ ชอว์น ไมเคิลส์) 
ยุค2010:  โชมิซ (บิ๊กโชว์ และ เดอะมิซ)  เดอะฮาร์ทไดนาสตี้ (เดวิด ฮาร์ท สมิธ และ ไทสัน คิด)  ดรูว์ แม็กอินไทร์ และ โคดี โรดส์  เดอะเน็กซัส (จอห์น ซีนา และ เดวิด โอทังกา)  เดอะเน็กซัส/เดอะคอร์ (ฮีท สเลเตอร์ และ จัสติน แกเบรียล)  ซานติโน มาเรลลา และ วลาดีมีร์ คอซลอฟ  จอห์น ซีนา และ เดอะมิซ  บิ๊กโชว์ และ เคน  เดอะนิวเน็กซัส (เดวิด โอทังกา และ ไมเคิล แม็กกิลลิคัตตี)  แอร์บูม (อีแวน บอร์น และ โคฟี คิงส์ตัน)  ปริโม และ เอปิโก  โคฟี คิงส์ตัน และ อาร์-ทรูธ  ทีมเฮลโน (เคน และ แดเนียล ไบรอัน)  เดอะชีลด์ (เซธ รอลลินส์ และ โรแมน เรนส์)  โคดี โรดส์/สตาร์ดัสต์ และ โกลดัสต์  เดอะนิวเอจเอาต์ลอวส์ (โรด ด็อก และ บิลลี กัน)  ดิอูโซส์ (จิมมี อูโซ และ เจย์ อูโซ)  เดอะมิซ และ แดเมียน มิซดาว  ไทสัน คิด และ ซีซาโร  เดอะนิวเดย์ (บิ๊กอี, โคฟี คิงส์ตัน และ เซเวียร์ วูดส์)  ไพรม์ไทม์เพลเยอส์ (ดาร์เรน ยัง และ ไทตัส โอนีล)  เดอะบาร์ (ซีซาโร และ เชมัส)  ลู้ก แกลโลส์ และ คาร์ล แอนเดอร์สัน  ฮาร์ดี บอยซ์ (แมต ฮาร์ดี และ เจฟฟ์ ฮาร์ดี)  เซธ รอลลินส์ และ ดีน แอมโบรส  เซธ รอลลินส์ และ เจสัน จอร์แดน  บรอน สโตรว์แมน และ นิโคลัส  เบรย์ ไวแอ็ตต์ และ แมต ฮาร์ดี  เดอะบี-ทีม (โบ ดัลลัส และ เคอร์ติส แอ็กเซล)  ดอล์ฟ ซิกก์เลอร์ และ ดรูว์ แม็กอินไทร์  ออเธอส์ออฟเพน (แอคัม และ เรซอร์)  บ็อบบี รู้ด และ แชด เกเบิล  เดอะรีไววัล (สกอตต์ ดอว์สัน และ แดช ไวล์เดอร์)  เคิร์ต ฮอว์กินส์ และ แซก ไรเดอร์  เซธ รอลลินส์ และ บรอน สโตรว์แมน  ดอล์ฟ ซิกก์เลอร์ และ บ็อบบี รู้ด  เดอะไวกิงเรเดอส์ (เอริก และ ไอวา) 
ยุค2020:  เซธ รอลลินส์ และ เมอร์ฟี  เดอะสตรีตพรอฟิตส์ (แองเจโล ดอว์กินส์ และ มอนเทซ ฟอร์ด)  เดอะนิวเดย์ (โคฟี คิงส์ตัน และ เซเวียร์ วูดส์)  เดอะเฮิร์ตบิสเนส (เซดริก อเล็กซานเดอร์ และ เชลตัน เบนจามิน)  เอเจ สไตลส์ และ โอมอส  อาร์เค-โบร (แรนดี ออร์ตัน และ แมต ริดเดิล)  อัลฟาอะคาเดมี (แชด เกเบิล และ โอทิส)  เควิน โอเวนส์ และ แซมี เซย์น  เดอะ จัดจ์เมนท์ เดย์ (ฟิน บาเลอร์ และ แดเมียน พรีสต์)  โคดี โรดส์ และ เจย์ อูโซ  ออซัม ทรูธ (เดอะมิซ และ อาร์-ทรูธ)  เดอะ จัดจ์เมนท์ เดย์ (ฟิน บาเลอร์ และ เจดี แม็กโดนาจ์) (ปัจจุบัน)
ชะมดเช็ด

สำหรับความหมายอื่น ดูที่ ชะมด (แก้ความกำกวม)
| ชะมดเช็ด |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Viverridae
วงศ์ย่อย:: Viverrinae
สกุล:: Viverricula Hodgson, 1838
สปีชีส์:: V.  indica
ชื่อทวินาม
Viverricula indica (Desmarest,  1804)


แผนที่แสดงการกระจายพันธุ์ของชะมดเช็ด  (สีเขียว: สถานที่กระจายพันธุ์  สีชมพู: สถานที่มีความเป็นไปได้ว่าอาจมีประชากรอยู่)
ชะมดเช็ด หรือ ชะมดเชียง หรือ มูสัง (ชื่อวิทยาศาสตร์: Viverricula indica) สัตว์เลี้ยงลูกด้วยน้ำนมชนิดหนึ่ง จัดเป็นชะมดขนาดเล็ก ขาสั้น หูทั้งสองข้างอยู่ใกล้กัน เมื่อมองไกล ๆ อาจคล้ายแมว จนตามลำตัวมีสีน้ำตาลเหลือง และมีจุดสีดำขนาดเล็กแทรกอยู่ทั่วไปตามลำตัว มีแถบสีดำและขาวบริเวณลำคอ หางมีวงสีดำ 6-9 ปล้องพาดขวางอยู่ ทำให้มีดูมีลักษณะเป็นปล้องสีดำ ไม่มีขนแผงสันหลัง ปลายหางมีสีขาว ขาหลังมีต่อมกลิ่นที่ใช้สื่อสารระหว่างพวกเดียวกัน และจัดเป็นสิ่งมีชีวิตเพียงชนิดเดียวที่อยู่ในสกุล Viverricula
ลักษณะ

มีขนาดความยาวลำตัวและหัว 54-63 เซนติเมตร ความยาวหาง 30-43 เซนติเมตร น้ำหนัก 2-4 กิโลกรัม
ถิ่นที่อยู่

มีการกระจายพันธุ์ที่กว้างขวางตั้งแต่ตะวันออกของปากีสถาน, อินเดีย, จีนตอนใต้, ไต้หวัน, เนปาล, บังกลาเทศ, พม่า, ไทย, ลาว, กัมพูชา, เวียดนาม, มาเลเซีย, เกาะสุมาตราและเกาะบาหลี
ชะมดเช็ดมักอาศัยในป่าที่ไม่รกชัฏ หากินบริเวณชายป่าที่ติดต่อกับพื้นที่ที่มนุษย์อยู่อาศัยและทำการเกษตรกรรม กินอาหารได้หลากหลาย ทั้งพืชและสัตว์ และอาจล่าสัตว์เลี้ยงจำพวก เป็ด, ไก่ กินเป็นอาหารได้ด้วย ออกมากินในเวลากลางคืน นอนหลับพักผ่อนในเวลากลางวัน โดยปกติแล้วจะอาศัยอยู่ตามลำพัง แต่ในฤดูผสมพันธุ์จะอาศัยอยู่เป็นคู่ แม่ชะมดเช็ดจะออกลูกครั้งละ 3-5 ตัว โดยขุดโพรงดินตื้น ๆ หรือหาโพรงตามโขดหินสำหรับเป็นที่ออกลูกและเลี้ยงดูลูกอ่อน เมื่อผ่านช่วงผสมพันธุ์ไปแล้ว แม่ชะมดเช็ดจะเลี้ยงลูกตามลำพัง
ในประเทศไทย

ชะมดเช็ดในประเทศไทยสามารถพบได้ทุกพื้นที่และทุกภาค  ในจังหวัดเพชรบุรี มีการเลี้ยงชะมดเช็ดโดยเก็บเอาสารเคมีจากต่อมกลิ่นที่ขาหลังทำเป็นเครื่องหอม โดยเลี้ยงในกรงไม้กรงละตัว ให้อาหารสลับประเภทกันไป  แต่ว่ายังไม่สามารถที่จะเพาะขยายพันธุ์ในที่เลี้ยงได้ เนื่องจากยังเลี้ยงด้วยวิธีการที่ไม่ถูกต้องตามสุขลักษณะ โดยผู้เลี้ยงจะต้องหาชะมดเช็ดด้วยการจับจากในป่าเท่านั้น จนกระทั่งในปี ค.ศ. 2014 สวนสัตว์เชียงใหม่ได้ริเริ่มโครงการศึกษาและเพาะเลี้ยงชะมดเช็ดขึ้น จนสามารถเพาะขยายพันธุ์ในที่เลี้ยงได้สำเร็จ โดยเป็นโครงการที่มาจากพระราชดำริของสมเด็จพระนางเจ้าสิริกิติ์ พระบรมราชินีนาถ ที่ทรงอนุรักษ์สายพันธุ์ชะมดเช็ดและพัฒนาให้เป็นสัตว์เลี้ยงในเชิงเศรษฐกิจ
แหล่งข้อมูลอื่น

ข้อมูลที่เกี่ยวข้องกับ Viverricula indica ที่วิกิสปีชีส์
ตราประทับของฟาโรห์เดน

ข้อความที่สร้างขึ้นใหม่ของตราประทับ
ในปี ค.ศ. 1985 สถาบันโบราณคดีแห่งเยอรมนีได้ค้นพบรอยประทับของตราประทับทรงกระบอกในหลุมฝังพระบรมศพของฟาโรห์เดนแห่งราชวงศ์ที่หนึ่ง ซึ่งได้รับการตีพิมพ์โดยกุนเธอร์ เดรเยอร์ ในปีถัดมา รอยตราประทับดังกล่าวเป็นหลักฐานชิ้นแรกที่ยืนยันว่าเป็นบันทึกพระนามกษัตริย์จากช่วงอียิปต์โบราณ
มีรายพระนามเรียงตามลำดับดังนี้:
นาร์เมอร์
ฮอร์-อฮา
ดเจอร์
ดเจต
เดน
เมอร์นิธ (พระราชมารดาและผู้สำเร็จราชการแทนพระองค์ของฟาโรห์เดน)
บันทึกพระนามดังกล่าวเป็นหลักฐานสนับสนุนข้อโต้แย้งที่ว่า ฟาโรห์นาร์เมอร์ทรงเป็นผู้สถาปนาราชวงศ์ที่หนึ่งขึ้น ซึ่งต่างจากการที่พระองค์ทรงเป็นฟาโรห์พระองค์องค์สุดท้ายก่อนการรวมพระราชอาณาจักรที่ไธนิส สิ่งที่สำคัญอีกประการหนึ่งก็คือ บันทึกดังกล่าวไม่ปรากฏพระนาม เมเนส โดยฉันทามติทางวิชาการเชื่อว่า เมเมน เป็นรูปแบบภายหลังของพระนาม นาร์เมอร์
ณัฐวุฒิ หมัดยะลาน

ว่าที่พันตำรวจตรี ณัฐวุฒิ หมัดยะลาน ชื่อเล่น ดอน เป็นนักฟุตซอลชาวไทยตำแหน่งริมเส้น และปัจจุบันเป็นสมาชิกของฟุตซอลทีมชาติไทย
ประวัติ

ณัฐวุฒิ หมัดยะลาน สำเร็จการศึกษาระดับปริญญาโท หลักสูตรรัฐประศาสนศาสตร์มหาบัณฑิต จากมหาวิทยาลัยรัตนบัณฑิต
ประวัติ > ทีมสโมสร

ณัฐวุฒิ เริ่มต้นของการเล่นฟุตซอลกับโรงเรียนเทพศิรินทร์และโรงเรียนปทุมคงคา โดยมีโอกาสเริ่มลงเล่นฟุตซอลลีกตั้งแต่อายุ 16 ปีกับ สโมสรรัตนบัณฑิต ก่อนที่จะย้ายมาสร้างชื่อและประสบความสำเร็จกับสโมสรการท่าเรือฟุตซอลคลับ คว้ารางวัล MVP ฟุตซอลลีก 2010 จากนั้นได้ย้ายมาร่วมทีมบลูเวฟ ชลบุรี ตั้งแต่ฤดูกาล 2013
วันที่ 31 สิงหาคม พ.ศ. 2556 ณัฐวุฒิเป็นผู้มีส่วนช่วยให้สโมสรฟุตซอลชลบุรีบลูเวฟ เป็นฝ่ายชนะทีมเซินเจิ้น หนานหลิ่ง จากประเทศจีน ในศึกเอเอฟซีฟุตซอลคลับแชมเปียนชิพ 2013 ที่นาโงยะ ประเทศญี่ปุ่น ส่งผลให้ทีมของเขาเข้าสู่รอบชิงชนะเลิศของรายการดังกล่าวได้เป็นครั้งแรก ต่อมา ในเดือนกันยายน เขาเป็นผู้มีส่วนช่วยให้ทีมของเขาเป็นฝ่ายชนะสโมสรฟุตซอลกิติปาซานด์อิสฟาฮานจากประเทศอิหร่าน ทำให้ทีมของเขาสร้างประวัติศาสตร์ในฐานะทีมสโมสรไทยทีมแรก ที่สามารถคว้าแชมป์การแข่งรายการนี้
วันที่ 15 มีนาคม พ.ศ. 2557 ณัฐวุฒิเป็นผู้มีส่วนช่วยสโมสรฟุตซอลชลบุรีบลูเวฟ 1 ประตู เมื่อครั้งที่พบกับสโมสรฟุตซอลราชนาวี ในการแข่งไทยแลนด์ฟุตซอลลีก ฤดูกาล 2557 โดยทีมของเขาเป็นฝ่ายชนะที่ 5 ประตูต่อ 0
ส่วนในการแข่งฟุตซอลไทยแลนด์ลีก ฤดูกาล 2559 ณัฐวุฒิได้มีโอกาสทำหน้าที่เป็นกัปตัน เมื่อครั้งที่กฤษดา วงษ์แก้ว (กัปตันช้าง) ได้รับบาดเจ็บ
ณัฐวุฒิ เลิกเล่นให้กับชลบุรีบลูเวฟ หลังจบฟุตซอลไทยลีก ฤดูกาล 2564–2565 โดยเป็นการอยู่ร่วมกับสโมสรนานกว่า 9 ปี คว้าแชมป์ทุกรายการในประเทศไทย รวมถึงคว้าแชมป์สโมสรเอเชีย 2 สมัย และสโมสรอาเซียน 1 สมัย
ประวัติ > ทีมชาติไทย

ณัฐวุฒิได้รับเลือกให้ทำหน้าที่ร่วมกับฟุตซอลทีมชาติไทยตั้งแต่ปี พ.ศ. 2551  และในปี พ.ศ. 2558 เขาได้รับเลือกให้ทำหน้าที่ร่วมกับฟุตซอลทีมชาติไทยอีกครั้ง ในการแข่งอาเซียนฟุตซอลแชมเปียนชิพ 2015 หลักจากเว้นช่วงไปเกือบ 2 ปี
เดือนสิงหาคม พ.ศ. 2559 ณัฐวุฒิเป็นผู้มีส่วนช่วยให้ทีมชาติไทย 2 ประตู เมื่อครั้งที่พบกับฟุตซอลทีมชาติคาซัคสถาน ในศึกฟุตซอลไทยแลนด์ไฟฟ์ 2016  และในวันที่ 6 กันยายน ของปีเดียวกัน เขาได้เป็นผู้มีส่วนช่วยให้ทีมชาติไทยเป็นฝ่ายชนะทีมคอนดอร์ อเลฆัญดิโอส จากลีกฟุตซอลประเทศโคลอมเบียในการแข่งฟุตซอลกระชับมิตร
วันที่ 1 พฤศจิกายน พ.ศ. 2560 เขาเป็นผู้มีส่วนช่วยให้ทีมชาติไทยชนะฟุตซอลทีมชาติพม่า ในศึกอาเซียนฟุตซอลแชมเปียนชิพ 2017 ที่นครโฮจิมินห์ ประเทศเวียดนาม ส่งผลให้ทีมเข้าสู่รอบชิงชนะเลิศได้สำเร็จ
เดือนมกราคม พ.ศ. 2561 ณัฐวุฒิเป็นผู้ทำแฮตทริก เมื่อครั้งที่พบกับฟุตซอลทีมชาติเกาหลีใต้ โดยทีมของเขาเป็นฝ่ายชนะในการแข่งขันนัดอุ่นเครื่อง ฟุตซอลชิงแชมป์เอเชีย 2018 ที่ไต้หวัน จากนั้น ในเดือนกุมภาพันธ์ เขาเป็นผู้มีส่วนช่วยให้ทีมชาติไทยเป็นฝ่ายชนะฟุตซอลทีมชาติคีร์กีซสถาน ในศึกฟุตซอลชิงแชมป์เอเชีย 2018 ส่งผลให้ทีมของเขาผ่านเข้าสู่รอบ 8 ทีมสุดท้ายในฐานะทีมอันดับ 2 ของกลุ่มดี
ประวัติ > ข้าราชการตำรวจ

ณัฐวุฒิยังเป็นข้าราชการตำรวจ โดยเคยปฏิบัติหน้าที่มาแล้วหลายคดี ทั้งคดีอาชญากรรมและสารเสพติด
กระแสตอบรับ

รักษ์พล สายเนตรงาม หรือโค้ชหมี ซึ่งเป็นผู้ฝึกสอนสโมสรฟุตซอลชลบุรีบลูเวฟได้ให้การยกย่องณัฐวุฒิ ว่าเป็นนักฟุตซอลแบบอย่างที่ดีให้แก่นักฟุตซอลรุ่นใหม่ ทั้งความมุ่งมั่น และความมีวินัย ในขณะที่ศุภวุฒิ เถื่อนกลาง ได้ให้การยกย่องณัฐวุฒิ ว่าเป็นบุคคลสำคัญของฟุตซอลทีมชาติไทย ในการช่วยให้ทีมมีความแข็งแกร่ง
นอกจากนี้ ในปี พ.ศ. 2559 ทางแอปพลิเคชันไลน์ ยังได้จัดทำณัฐวุฒิ หมัดยะลาน ในรูปแบบสติกเกอร์
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2556 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
งักหลิม

ขุนพลของรัฐวุยก๊ก
| งักหลิม (เยฺว่ หลิน) |
| --- | --- |
樂綝

ข้าหลวงมณฑลยังจิ๋ว (揚州刺史 หยางโจวชื่อฉื่อ)
ดำรงตำแหน่ง ค.ศ. 255 (255) – 4 มิถุนายน ค.ศ. 257 (257)
กษัตริย์: โจมอ
 
ข้อมูลส่วนบุคคล
เกิด: ไม่ทราบ
เสียชีวิต: 4 มิถุนายน ค.ศ. 257
บุตร: เยฺว่ เจ้า
บุพการี: งักจิ้น (บิดา)
อาชีพ: ขุนพล
บรรดาศักดิ์: หมิ่นโหว (愍侯)

งักหลิม (เสียชีวิต 4 มิถุนายน ค.ศ. 257)  มีชื่อในภาษาจีนกลางว่า เยฺว่ หลิน (จีน: 樂綝; พินอิน: Yuè Lín) เป็นขุนพลของรัฐวุยก๊กในยุคสามก๊กของจีน เป็นบุตรชายของงักจิ้นขุนพลคนสำคัญของขุนศึกโจโฉในยุคราชวงศ์ฮั่นตะวันออก
ประวัติ

ในปี ค.ศ. 218 งักจิ้นบิดาของงักหลิมเสียชีวิต ราชสำนักตั้งให้งักหลิมสืบทอดบรรดาศักดิ์กว่างชางถิงโหว (廣昌亭侯) ของบิดา งักหลิมขึ้นชื่อว่ามีนิสัยกล้าหาญและมุ่งมั่นเหมือนงักจิ้นผู้บิดา ได้รับรับราชการทหารในรัฐวุยก๊กในยุคสามก๊ก
ในปี ค.ศ. 255 ขุนพลวุยก๊กบู๊ขิวเขียมและบุนขิมเริ่มก่อกบฏในฉิวฉุน (壽春 โช่วชุน; ปัจจุบันคืออำเภอโช่ว มณฑลอานฮุย) งักหลิมทำหน้าที่เป็นผู้ใต้บังคับบัญชาของสุมาสูผู้สำเร็จราชการแห่งวุยก๊กผู้นำกองกำลังเข้าปราบกบฏ สุมาสูมอบหมายให้ผู้ใต้บังคับบัญชาอีกคนชื่อซือหม่า เหลียน (司馬璉) นำทหารม้า 8,000 นายไล่ตามตีบุนขิมที่ล่าถอยหลังพ่ายแพ้ สุมาสูยังมอบหมายให้งักหลิมนำทหารราบติดตามซือหม่า เหลียนไปเพื่อช่วยสนับสนุน หลังจากกบฏถูกปราบปราม งักหลิมได้รับการแต่งตั้งเป็นข้าหลวง (刺史 ชื่อฉื่อ) ของมณฑลยังจิ๋ว
ในวันที่ 4 มิถุนายน ค.ศ. 257 ขุนพลวุยก๊กจูกัดเอี๋ยนเริ่มก่อกบฏในฉิวฉุนและส่งกองกำลังไปสังหารงักหลิม ราชสำนักวุยก๊กออกราชโองการไว้อาลัยให้งักหลิม แต่งตั้งย้อนหลังให้เป็นเสนาบดีองค์รักษ์ (衞尉 เว่ย์เว่ย์) และพระราชทานสมัญญานามว่า "หมิ่นโหว" (愍侯) เยฺว่ เจ้า (樂肇) บุตรชายของงักหลิมได้สืบทอดบรรดาศักดิ์กว่างชางถิงโหวของบิดา
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 งักหลิมเป็นขุนพลคนหนึ่งที่ติดตามสุมาอี้ในการรบกับรัฐจ๊กก๊ก มักจะมีบทบาทร่วมกับเตียวฮอบุตรชายของเตียวเลี้ยวที่เป็นขุนพลของวุยก๊กอีกคน งักหลิมถูกสังหารในเหตุการณ์กบฏจูกัดเอี๋ยนในตอนที่ 110 ซึ่งสอดคล้องกับข้อมูลทางประวัติศาสตร์
ดูเพิ่ม

รายชื่อบุคคลในยุคสามก๊ก
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557

การเลือกตั้งสมาชิกสภาผู้แทนราษฎรจังหวัดเลย พ.ศ. 2557 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 4 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ในภายหลังต่อมาศาลรัฐธรรมนูญมีคำวินิจฉัยที่ 5/2557 ว่าการเลือกตั้งไม่เป็นไปตามมาตรา 108 แห่งรัฐธรรมนูญแห่งราชอาณาจักรไทย พ.ศ. 2550 จึงมีผลให้การเลือกตั้งครั้งนี้เป็นโมฆะ
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเลย
| พรรค | พรรค | คะแนนเสียง | ร้อยละ |
| --- | --- | --- | --- |
|  | ชาติพัฒนา (1) |  |  |
|  | ถิ่นกาขาว (2) |  |  |
|  | รักประเทศไทย (3) |  |  |
|  | เสรีนิยม (4) |  |  |
|  | พลังสหกรณ์ (5) |  |  |
|  | ภูมิใจไทย (6) |  |  |
|  | ภราดรภาพ (7) |  |  |
|  | พลังประชาธิปไตย (8) |  |  |
|  | เพื่อสันติ (9) |  |  |
|  | ชาติสามัคคี (10) |  |  |
|  | พลังประเทศไทย (11) |  |  |
|  | ประชาสามัคคี (12) |  |  |
|  | กสิกรไทย (13) |  |  |
|  | ชาติไทยพัฒนา (14) |  |  |
|  | เพื่อไทย (15) |  |  |
|  | แทนคุณแผ่นดิน (16) |  |  |
|  | พลังเครือข่ายประชาชน (17) |  |  |
|  | ครูไทยเพื่อประชาชน (18) |  |  |
|  | ไทยมหารัฐพัฒนา (19) |  |  |
|  | พลังไทยเครือข่าย (20) |  |  |
|  | ยางพาราไทย (21) |  |  |
|  | ดำรงไทย (22) |  |  |
|  | รักษ์สันติ (23) |  |  |
|  | ประชาธิปไตยใหม่ (24) |  |  |
|  | ชาติประชาธิปไตยก้าวหน้า (25) |  |  |
|  | เมืองไทยของเรา (26) |  |  |
|  | เครือข่ายชาวนาแห่งประเทศไทย (27) |  |  |
|  | พลังไทยรักชาติ (28) |  |  |
|  | ทวงคืนผืนป่าประเทศไทย (29) |  |  |
|  | รักไท (30) |  |  |
|  | เสียงประชาชน (31) |  |  |
|  | คนขอปลดหนี้ (32) |  |  |
|  | ประชาสันติ (33) |  |  |
|  | อาสาสมัครไทย (34) |  |  |
|  | เพื่อชีวิตใหม่ (35) |  |  |
|  | ประชากรไทย (36) |  |  |
|  | สร้างไทย (37) |  |  |
|  | ประชาธรรม (38) |  |  |
|  | เพื่อประชาชนไทย (39) |  |  |
|  | พัฒนาคุณภาพชีวิต (40) |  |  |
|  | พลังชล (41) |  |  |
|  | เพื่อประชาธิปไตย (42) |  |  |
|  | มาตุภูมิ (43) |  |  |
|  | ชาติไทยสามัคคี (44) |  |  |
|  | ประชาราช (45) |  |  |
|  | ธรรมาภิบาลสังคม (46) |  |  |
|  | เพื่อชาติ (47) |  |  |
|  | เพื่อธรรม (48) |  |  |
|  | พลังคนกีฬา (49) |  |  |
|  | เงินเดือนประชาชน (50) |  |  |
|  | มหาชน (51) |  |  |
|  | ไทยรักธรรม (52) |  |  |
|  | เพื่อแผ่นดิน (53) |  |  |

| บัตรดี | บัตรดี |  |  |
| บัตรเสีย | บัตรเสีย |  |  |
| ไม่ประสงค์ลงคะแนน | ไม่ประสงค์ลงคะแนน |  |  |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 294,888 | 61.21 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 481,777 | 100.00 |